# Poker Face (sèrie de televisió)

Poker Face és una sèrie de televisió estatunidenca de comèdia dramàtica i ficció criminal creada per Rian Johnson per al servei de reproducció en línia Peacock. La primera temporada consta de 10 episodis i va estrenar-se el 26 de gener de 2023. Al febrer de 2023, la sèrie es va renovar per a una segona temporada.

## Argument

La sèrie se centra en la Charlie Cale, una treballadora del casino Frost amb una capacitat innata per detectar mentides, que recorre el llarg i ample dels Estats Units fugint del cap de seguretat del casino on treballava després de la mort sospitosa de la seva millor amiga i companya de feina. Durant aquesta fugida per no ser localitzada pel cap de seguretat del casino, es va trobant involucrada sense voler-ho en homicidis que acaba resolent.

## Repartiment
### Principal

* Natasha Lyonne com a Charlie Cale, cambrera del casino Frost.
* Benjamin Bratt com a Cliff LeGrand, cap de seguretat del casino Frost.

### Secundari

* Adrien Brody com a Sterling Frost Jr., gerent i fill de l'amo del casino Frost.
* Dascha Polanco com a Natalie Hill, la millor amiga de la Charlie que també treballa al casino.
* Noah Segan com el xèrif Parker de Laughlin, Nevada
* Ron Perlman com a Sterling Frost Sr., el pare de l'Sterling Frost i amo del casino.
* Hong Chau com a Marge, una solitària camionera que fa amistat amb la Charlie.
* Megan Suri com a Sara, una treballadora d'una botiga a l'abast que tant en Jed com en Damian estan enamorats.
* Colton Ryan com a Jed, un mecànic inestable.
* John Ratzenberger com a Abe, l'oncle i cap del Jed.
* Brandon Michael Hall com a Damian, un amable treballador d'un establiment Subway.
* Lil Rel Howery com a Taffy Boyle, copropietari i cara visible del popular restaurant de barbacoa Taffy's.
* Danielle Macdonald com a Mandy Boyle, cunyada del Taffy que treballa al Taffy's.
* Larry Brown com a George Boyle, copropietari i xef del restaurant Taffy's amb qui la Charlie es fa amiga.
* Shane Paul McGhie com a Austin/Hanky T. Pickins, locutor d'una emissora de ràdio avorrit amb talent per a la imitació de veus.
* Chloë Sevigny com a Ruby Ruin, líder i vocalista de la banda de metal Doxxxology, que lluita desesperadament per trobar un nou èxit.
* Nicholas Cirillo com a Gavin, bateria i gran fan de Doxxxology.
* Chuck Cooper com a Deuteronomi, roadie de la banda.
* John Darnielle com Al, guitarrista de Doxxxology.
* G.K. Umeh com Eskie, baixista de Doxxxology.
* Judith Light com a Irene Smothers, resident d'una residència de jubilats i millor amiga de la Joyce.
* Reed Birney com a Ben/Gabriel, nou resident de la residència i amb el qual la Joyce i la Irene es varen conèixer en un passat.
* Simon Helberg com a Luca Clark, agent de l'FBI que es fa passar pel nebot del Ben.
* Ellen Barkin com a Kathleen Townsend, actriu amb una carrera esvaïda que té un feu de llarga durada amb Michael.
* Tim Meadows com a Michael Graves, actor retirat que té un feu de llarga durada amb la Kathleen.
* Audrey Corsa com a Rebecca, jove tercera actriu de l'obra de la Kathleen.
* Jameela Jamil com a Ava, la rica dona del Michael.
* Tim Blake Nelson com a Keith Owens, un corredor d'edat avançada.
* Charles Melton com a Davis McDowell, jove corredor de qui la Charlie es fa amiga.
* Leslie Silva com aDonna Owens, dona del Keith.
* Angel Desai com a Jean McDowell, la mare del Davis.
* Jasmine Aiyana Garvin com a Katy Owens, filla del Keith i que vol convertir-se en corredora.
* Jack Alcott com a Randy, amic de Davis que l'ajuda amb el seu cotxe.
* Nick Nolte com a Arthur Liptin, cofundador de LAM, una companyia d'efectes visuals de qui la Charlie es fa amiga.
* Cherry Jones com a Laura, cofundadora de LAM.
* Luis Guzmán com a Raoul, arxiver de LAM.
* Rowan Blanchard com a Lily Albern, actriu que va treballar en la primera pel·lícula de LAM.
* Tim Russ com a Max, cofundador de LAM.
* Joseph Gordon-Levitt com Trey Nelson, un home ric en arrest domiciliari per tràfic d'informació privilegiada.
* David Castañeda com a Jimmy Silva, l'amic separat del Trey i que regenta un refugi.
* Stephanie Hsu com a Mortimer "Morty" Bernstein, una rodamón que es creua amb la Charlie.
* Clea DuVall com a Emily Cale, germana separada de la Charlie.
* Rhea Perlman com a Beatrix Hasp, propietària rival del casino Frost.

## Episodis
### Primera temporada

| Episodi | Títol | Direcció | Guió | Data d'estrena |
| 1 | "Dead Man's Hand" | Rian Johnson | Rian Johnson | 26 de gener de 2023 |
| 2 | "The Night Shift" | Rian Johnson | Alice Ju | 26 de gener de 2023 |
| 3 | "The Stall" | Iain B. MacDonald | Wyatt Cain | 26 de gener de 2023 |
| 4 | "Rest in Metal" | Tiffany Johnson | Christine Boylan | 26 de gener de 2023 |
| 5 | "Time of the Monkey" | Lucky McKee | Wyatt Cain i Charlie Peppers | 2 de febrer de 2023 |
| 6 | "Exit Stage Death" | Ben Sinclair | Chris Downey | 9 de febrer de 2023 |
| 7 | "The Future of the Sport" | Iain B. MacDonald | Joe Lawson &i CS Fischer | 16 de febrer de 2023 |
| 8 | "The Orpheus Syndrome" | Natasha Lyonne | Natasha Lyonne i Alice Ju | 23 de febrer de 2023 |
| 9 | "Escape from Shit Mountain" | Rian Johnson | Nora i Lilla Zuckerman | 2 de març de 2023 |
| 10 | "The Hook" | Janicza Bravo | Rian Johnson | 9 de març de 2023 |

## Producció

El projecte es va anunciar el març de 2021, amb Rian Johnson com a creador, escriptor, director i productor executiu. Johnson va declarar que la sèrie aprofundiria en el tipus de diversió, en el personatge i en la bondat del misteri setmanal que va créixer veient. La sèrie es va inspirar en Columbo, en referència a una "història de detectius invertida". Johnson també va utilitzar les sèries Magnum, P.I., The Rockford Files, Quantum Leap, Highway to Heaven i The Incredible Hulk com a influències per al to de la sèrie. Johnson estava interessat a fer allò de Columbo o fins i tot de Quantum Leap, en que cadascun dels episodis fos una immersió antropològica profunda en un petit racó dels Estats Units i que d'altra manera no es podria veure.

## Localització

Segons el director de la Hudson Valley Film Commission, el rodatge es va establir a Newburgh, Nova York, i es va realitzar entre l'abril i l'octubre de 2022, en localitzacions per tota la vall del Hudson. Almenys un episodi de la sèrie es va rodar a finals d'agost de 2022 a Albuquerque, Nou Mèxic. Es van filmar escenes a l'aire lliure a Laughlin, Nevada, el setembre de 2022, amb el Riverside Resort Hotel & Casino caracteritzat com el fictici Frost Casino.

## Referències

* 1 2 Maas, Jennifer «Rian Johnson Mystery Series ‘Poker Face’ Starring Natasha Lyonne Ordered at Peacock» (en anglès). The Wrap, 16-03-2021 [Consulta: 6 octubre 2023].
* ↑ Campione, Katie «‘Poker Face’ Scores Season 2 Renewal At Peacock» (en anglès). Deadline, 15-02-2023 [Consulta: 6 octubre 2023].
* ↑ Weakland, Russ «Rian Johnson Says ‘Poker Face’ Carries the Legacy of ‘Columbo’ and ‘Quantum Leap’: ‘It Is the Heart of What I Am Trying to Get At’» (en anglès). Variety, 18-01-2023 [Consulta: 6 octubre 2023].
* ↑ Herman, Alison «Rian Johnson Mastered the Whodunit. Now He’s on to the “Howcatchem.”» (en anglès). , 25-01-2023 [Consulta: 6 octubre 2023].
* ↑ Bojalad, Alec «Natasha Lyonne’s Poker Face Is Bringing Columbo Energy Back to TV» (en anglès). Den of Geek, 25-01-2023 [Consulta: 6 octubre 2023].
* ↑ Ziemer, Tracy «TV series ‘Poker Face’ to film in Hudson Valley» (en anglès). Times Union, 22-03-2022 [Consulta: 6 octubre 2023].
* ↑ Gomez, Adrian «Benjamin Bratt, Natasha Lyonne to film 'Poker Face' in ABQ» (en anglès). Albuquerque Journal, 22-08-2022 [Consulta: 6 octubre 2023].